yakhyo/uz-wiki huggingface dataset:
Seul

Seul — Koreya Respublikasining poytaxti. Xangan daryosi boʻyida, Sariq dengiz qirgʻogʻidan 100 km ichkarida. Iqlimi mussonli iqlim, yanvarning oʻrtacha temperaturasi—6,2°, iyulniki 24,7°. Yillik yogʻin 1200 mm. Aholisi 10,6 mln. kishi (1998). Seul avanporti — Inchxon bilan birgalikda provinsiya huquqiga tenglashtirilgan alohida maʼmuriy birlik va yirik iqtisodiy rayonni tashkil etadi.

Seul ilk oʻrta asrlarda harbiy qalʼa sifatida vujudga kelgan. 14-asr oxirigacha kichikroq savdo shahri boʻltan. Mamlakatda Li sulolasi vujudga kelgach (1392), Seul — Koreya poytaxti. 1592—93 yillarda Seulni yaponlar bosib olib, vayron qilgan. 1905-yildan Seul Yaponiyaning Koreyadagi bosh rezidentining, 1910-yildan generalgubernatorining, 1948-yildan Janubiy Koreya xukumati bosh qarorgohi.

Seul — transport yoʻllarining yirik tuguni, dare porti. Aeroporti xalqaro ahamiyatga ega. Inchxon shahri bilan birgalikda mamlakatda ishlab chiqarilayotgan sanoat mahsulotining deyarli 50% ni beradi. Elektrotexnika, radioelektronika, kimyo, toʻqimachilik, oziq-ovqat, poligrafiya sanoati korxonalari mavjud. Qurilish materiallari ishlab chikariladi. Metallurgiya sanoati rivojlangan. Metropoliten bor. Meʼmoriy yodgorliklaridan 3 yarusli marmar Xyonmyotxap ibodatxonasi (1085), 8 darvozali shahar devori qolldiqdari (19-asr oxirigacha Seul baland mudofaa devori bilan oʻralgan edi), Kyonbokkun saroy majmuasi (1394), Vongaks ibodatxona pagodasi (1467) va boshqa sakdangan. Seul — mamlakatning madaniy markazi: Davlat universiteti (1946), xususiy universitetlar, institutlar, teatr va xoreografiya institutlari, Milliy fanlar akademiyasi, ilmiy tadqiqot institutlari, kutubxonalar, muzeylar, kartinalar galereyasi, teatrlar bor. 1988-yilda Seulda 14-Olimpiada oʻyinlari boʻlib oʻtgan.

Havolalar 
 UZBEKKOREA.COM: Koreyadagi Oʻzbekistonliklar

Shaharlar
Janubiy Koreya shaharlari
Donnie Darko

Donnie Darko 2001-yilda omma eʼtiboriga havola etilgan psixologik triller/ilmiy-taxayyuliy filmdir. Ssenariy muallifi va rejissor — Richard Kelly. Filmda vaqt sayohati, taqdir, ekzistensializm, sevgi, qoʻrquv mavzulari koʻtarilgan.

Syujeti 
Film Donnie Darko ismli oʻspirin haqida hikoya qiladi. Shizofreniyaga duchor va ruhshunos nazoratida boʻlmish Donniening xayoliy doʻsti Frank unga 28 kundan soʻng qiyomat boʻlishini aytadi. Frankning aytganlarini bajarishi oqibatida Donnie qiyomat (aslida vaqt tuynugi ochilishi)ga olib boruvchi voqealar zanjirini boshlab yuboradi.

Rollarda 
 Jake Gyllenhaal — Donald J. «Donnie» Darko
 Jena Malone — Gretchen Ross
 James Duval — Frank
 Maggie Gyllenhaal — Elizabeth Darko
 Mary McDonnell — Rose Darko
 Holmes Osborne — Eddie Darko
 Katharine Ross — Dr. Lilian Thurman
 Drew Barrymore — Karen Pomeroy
 Noah Wyle — Dr. Kenneth Monnitoff
 Patrick Swayze — Jim Cunningham
 Daveigh Chase — Samantha «Sam» Darko
 Beth Grant — Kitty Farmer
 Stuart Stone — Ronald Fisher
 Alex Greenwald — Seth Devlin
 Seth Rogen — Ricky Danforth
 Patience Cleveland — Roberta Sparrow
 Jolene Purdy — Cherita Chen
 Ashley Tisdale — Kim
 Jerry Trainor — Lanky Kid
 Cliffy Tucker — Reggie Johnson

Film baholanishi 
Donnie Darko 2001-yili Kataloniya kinofestivalida "Eng yaxshi ssenariy" mukofotini olgan. Bosh rolni oʻynagan Jake Gyllenhaal esa Independent Spirit Awards tomonidan "Eng yaxshi erkak aktyor" nomiga loyiq koʻrilgan (2002-yil). 2005-yili Avstraliyaning ABC telekanali oʻtkazgan "Eng yoqtirgan filmim" tanlovida Donnie Darko beshinchi oʻrinni egalladi.

Manbalar

Havolalar 
 Rasmiy sayti

2001-yil filmlari
Ingliz tilidagi filmlar
AQSh filmlari
AQSh ilmiy fantastik filmlari
AQSh triller filmlari
Umar

Umar Ibn Al-Xattob Al-Foruq (Umar ibn Xattob) (; oʻqilishi: ʼOmar ibn al-Xattāb; milodiy taxminan 584-yil – 644-yil) — dastlabki toʻrt xalifadan ikkinchisi (hukmronlik yillari 634—644), jannat bashorati berilgan 10 ta sahobalardan biri. Shuningdek, Buyuk Umar nomi bilan ham mashhur. Asli Quraysh qabilasining Banu Adi sulolasidan. „Xulafa ur-Roshidun“ („Toʻgʻri yoʻldagi xalifalar“) nomini olgan xalifalardan biri. Islomni taxminan 616-yili qabul qilgan. Muhammadning yaqin safdoshlaridan biri, u olib borgan barcha janglarda qatnashgan. Abu Bakr oʻlimidan avval Umarni oʻz oʻrniga tavsiya etgan. Umarning xalifalik davrida islom Iroq, Suriya, Misr, Liviyaga tarqaldi. Eron hududlari xalifalikka qoʻshildi. Arab-musulmon saltanati tarkib topa boshladi. Uning davrida barcha asosiy maʼmuriy-huquqiy muassasalar, avvalo soliq-oʻlpon tizimi tuzildi. Musulmonlar jamoasi tez orada ruhoniylar idora etadigan davlatga aylandi. Bu hol Umar xalifa unvoniga birinchi boʻlib qoʻshimcha amir al-moʻminin (moʻminlar hukmdori) unvonini qabul qilishida ham ifodalandi. Umar yangi musulmon yil hisobi – hijriy yil taqvimini joriy etdi. Sunniylar tarixiy anʼanasida Umar risoladagidek hukmdor, yaʼni taqvodor, musulmonlarga nisbatan adolatli, dushmanlarga beshafqat inson sifatida taʼriflanadi. Uning davri islomning „oltin asri“ deb ulugʻlanadi. Umar Muhammadning Madinadagi qabri yoniga dafn etilgan.Umar ibn Hattobdan soʻng Usman ibn Affon moʻminlarga amir boʻladi

Manbalar 

Sahobalar
Islom xalifalari
584-yilda tugʻilganlar
644-yilda vafot etganlar
Hayfa

Hayfa (yahudiycha חֵיפָה; arabcha حَيْفَا) – Isroildagi yirik shaharlardan biri. Aholisi 266 ming 300 kishi.

Manbalar

Havolalar 
Finikiya shaharlari
Hurriyat (gazeta)

1996-yil 27-dekabr kuni „Hurriyat“ mustaqil gazetasining birinchi soni Karim Bahriyev bosh muharrirligida chop etilgan. 1996-2002-yillarda gazetaga yozuvchi Xurshid Doʻstmuhammad (Xurshid Doʻstmuhammedov) bosh muharrirlik qildi. 2002-2003-yillari esa nashrni shoir Amirqul Karim boshqardi. 2003-yil mart oyidan eʼtiboran 2007-yil sentabr oyi oʻrtalarigacha „Hurriyat“ mustaqil gazetasining bosh muharrir vazifasini bajaruvchi lavozimida jurnalist Ismat Xudoyorov faoliyat koʻrsatdi. Hozirda nashr rahbari O’ktam Mirzayorov. Muassis: O’zbekiston jurnalistlari ijodiy uyushmasi. Gazeta shiori: O’zingni angla!
Gazeta yoʻnalishi: ijtimoiy-siyosiy, huquqiy, haftalik nashr

„HURRIYAT“ – 1917-yil 16-apreldan Samarqand jadidlari tomonidan nashr qilina boshlagan gazeta. Gaz. adabiy, iqtisodiy-siyosiy yoʻnalishda boʻlib, haftada 2-marta chiqib turgan. „H.“ga Akobir Shomansurov, Mardonqul Shomuhammedov, Abdura-uf Fitrat, Hoji Muin Shukrullo muharrirlik qilishgan. Samarqand jadidlari tomonidan tashkil etilgan „Zarafshon“ shirkati kutubxonasining asosiy sarmoyasi shu gaz.ga sarf qilingan. „H.“ 1917— 18-yillarda Turkiston oʻlkasidagi, jumladan Toshkent, Samarqand va boshqa shaharlardagi siyosiy jarayonlarni yoritishda asosiy manbalardan biri hisoblangan. „H.“da Mahmudxoʻja Behbudiy („Buxoro voqealari“, „Ittifoq kerak“ va boshqalar), Abdurauf Fitrat („Yurt qaygʻusi“, „Musulmonlar gʻaflatda qolmang“ va boshqalar), Hoji Muin („Shoʻroi Islomiya va saylov“, „Yordam kerak“), Saidrizo Alizoda, Saidahmad Siddiqiy, Xoʻqanboy Ab-duholiq oʻgʻli va boshqa ziyolilar oʻz maqolalari bilan muntazam qatnashib turganlar.

Gaz. milliy ishlar komissarligi tomonidan 1918-yil aprelda toʻxtatilib, uning oʻrniga „Mehnatkashlar oʻqi“ nomli bolsheviklar mafkurasiga mos yangi gaz. nashr qilina boshlagan. Sinfiy kurash va bolsheviklar gʻoyalarini targʻib etadigan bu gaz. keyinchalik (1918—21) „Mehnatkashlar tovushi“, „Kambagʻallar tovushi“ nomlarida chop etilgan.

Tahririyat manzili: Toshkent, Matbuotchilar koʻchasi, 32-uy
E-mail: hurriyat@mail.ru
Internet: http://www.hurriyat.uz/ 
Telefon: 136 53 31, 136 75 15, 136 56 38

Manbalar

Havolalar 
Gazetalar
Osmondagi bolalar (film)

Osmondagi bolalar — Zulfiqor Musoqov ishlagan komediyali drama film. 2002-yilda suratga olingan drama.

Syujeti 
Film toʻrt doʻstlar hayoti, orzu umidlari va qiyinchiliklari haqida.
Hamdam, Xurshid, Javohir va Baxtiyor har xil boʻlishsa-da, bolalikdan birga oʻsgan doʻstlardir. Baxtiyorning oilada besh  kishi, bobosi, otasi, onasi, ukasi, oiladagi eng yaqin insoni bobosi. Xurshid otasi esa — mashhur rejissor va ayni damda ssenariy va gʻoya yoʻqligi sababli film olmay qoʻygan. Kinematograf ishqibozi Hamdam novvoy boʻlib ishlaydi, oilada toʻrt nafar — onasi, singlisi va ichkilikka ruju qoʻygan otasi bilan 2 xonali kvartirada yashaydi. Javohirning otasi esa — tramvay haydovchisi.
Kunlarning birida ularning sinfiga yangi bir oʻquvchi qiz qoʻshiladi — Lola, bosh qahramonlarning hammasi uni sevib qoladi.

Doʻstlar birga ulgʻayishadi, birga ilk bora chekishadi, Baxtiyorning otasiga tegishli Mercedes-Benz W140 avtomobilini ham birga buzib, birga tuzatishadi.

Birinchi muhabbatni ham birga boshdan kechirishadi — ularning ishqi sinfga yangi kelgan Lola ismli qizga tushadi. Bu ularning orasiga nifoq soladi; Hamdam va Javohir hatto bir-birlari bilan olishadilar, biroq Lola ota-onasi bilan Londonga joʻnab ketadi.

Manbalar 

Oʻzbekiston filmlari
Oʻzbek tilidagi filmlar
Voiz (film)

Voiz — 1998-yilda rejissyor Yusuf Roziqov tomonidan suratga olingan oʻzbek filmi. Filmda 1917–1920-yillardagi inqilob voqealari haqida hikoya qilinadi.

Manbalar 

Oʻzbekiston filmlari
1998-yil filmlari
Ilhomjon Suyunov

Ilhom Anvarovich Suyunov (1983-yil 17-may, Oʻzbekiston SSR) — sobiq oʻzbek futbolchisi va himoyachisi. Oʻzbekiston terma jamoasida oʻynagan.

Professional faoliyatini 1999-yilda „Yangiyer“da boshlagan. 2002—2003-yillarda Muborakning „Mash’al“ klubida oʻynagan. 2004-yildan 2013-yilgacha Toshkentning „Paxtakor“ jamoasida oʻynagan.

Klub faoliyati 
2004-2013 yillarda Suyunov Toshkentning „Paxtakor“ klubida oʻynagan. 2013-yilning 12-iyulida u „Paxtakor“ da 10 mavsum toʻp surganidan soʻng Toshkentning „Lokomotiv“ klubi bilan shartnoma imzoladi.

Xalqaro faoliyati 
2006-yildan buyon Oʻzbekiston milliy terma jamoasida oʻynab kelmoqda. 2007-yilda u milliy terma jamoa safida sakkizta oʻyin oʻtkazdi.

Suyunov futbol boʻyicha Oʻzbekiston milliy terma jamoasi safida 21 ta oʻyinda maydonga tushib, 1 ta gol urgan.

Yutuqlari 

 Paxtakor

 Oʻzbekiston ligasi (5): 2004, 2005, 2006, 2007, 2012
 Oʻzbekiston kubogi (6): 2004, 2005, 2006, 2007, 2009, 2011
 MDH kubogi : 2007
 Osiyo Chempionlar Ligasi yarim finali (1): 2004

 Lokomotiv

 Oʻzbekiston Ligasi ikkinchi oʻrinchisi (1): 2013-yil

Faoliyat statistikasi

Miliiy terma jamoada gollar

Manbalar

Havolalar 
 National-football-teams.com saytidagi profili  
 Statistika igrokov sbornoy Uzbekistana

Oʻzbekistonlik erkak futbolchilari
Erkak futbol himoyachilari
Yangiyer klubi futbolchilari
Lokomotiv Toshkent futbol klubi futbolchilari
Paxtakor jamoasi futbolchilari
Mashʼal klubi futbolchilari
Oʻzbekiston milliy terma jamoasi erkak futbolchilari
Alifbo boʻyicha sportchilar
Vatan (film)

"Vatan"- 2006-yilda rejissor Zulfiqor Musoqov tomonidan ishlangan drama film. Film Ikkinchi jahon urushi yillari Oʻzbekistondan ketib qolgan oʻzbekistonliklar hayotidan hikoya qiladi. Filmda bosh rollarni Abdumannon Ubaydullayev, Muzaffar Saʼdullayev, Raʼno Shodiyeva, Bobur Yoʻldoshevlar ijro etishgan.

Tavsifi 
AQShda yashab kelayotgan Qurbon ismli qari odam Ikkinchi jahon urushida qatnashgan. Ona qishlogʻining sogʻinchi tinchlik bermay, bir kuni Toshkentga yetib keladi. Bu yerdan taksi orqali qishlogʻiga yoʻl oladi. Maqsad - ona Vatanining diydoriga toʻyish va mansab uchun oʻzini sotgan dushmanidan qasos olishdir.

Manbalar 

Oʻzbekiston filmlari
2006-yil filmlari
Zulfiqor Musoqov

Zulfiqor Musoqov Jalolovich (asl ismi — Jamol Musoqov; 1958-yil, 19-yanvarda Olmaliqda tavallud topgan) — oʻzbek kinorejissyori, "Oʻzbekfilm" kinostudiyasi bosh muharriri.
Zulfiqor Musoqov taniqli kinorejissyor va ssenarist, o‘z rejissyorlik faoliyatini 1989-yildan boshlagan.
Zulfiqor Musoqov o‘zining „Abdullajon“, „Bomba“, „Yaratganga shukur“, „Kichkina tabib“, „Oyijon“, „Osmondagi bolalar — 1-2-3“, „Vatan“, „Qo‘rg‘oshin“, „Qovun“, „Xazonrezgi“, „Novda“, „Dadam betob“ kabi filmlari va „Ayol zoti“ teleseriali bilan muxlislar qalbidan chuqur joy olgan.
Ijodkor filmlari xalqchilligi bilan ajralib turadi. Rejissyorning „Vatan“ filmi 2007-yilda Malayziyada o‘tkazilgan 50-Xalqaro kinofestivalda „Osiyoning eng yaxshi filmi“ nominatsiyasiga daʼvogarlik qilgan. 2011-yilda rejissyor suratga olgan „Qo‘rg‘oshin“ badiiy filmi Rossiyada bo‘lib o‘tgan „Kinoshok“ Xalqaro kinofestivalida qatnashib, „Eng yaxshi ssenariy“ nominatsiyasi sovrindori bo‘lgan.

Zulfiqor Musoqov 2003-yilda „Mehnat shuhrati“ ordeni, 2006-yilda „O‘zbekistonda xizmat ko‘rsatgan sanʼat arbobi“unvoniga sazovor bo‘lgan.

Filmlari 

 Чужое счастье (1978);
 Завтра выйдешь? (1980);
 Sud kuni (1983);
 Qaldirgʻoch (1988);
 Askarlar ertagi, Debyut (1989);
 Abdullajon (1991);
 Birinchi boʻsa (1991);
 Шаг вправо... шаг влево... (1991);
 Makler (1992);
 Bomba (film, 1995)]] (1995); 
 Yaratganga shukur (film, 1997)|Yaratganga shukur (serial)(1996);
 Kichkina tabib (1997);
 Ayol zoti (serial)(1998);
 Oyijon (2000);
 Osmondagi bolalar (2002);
 Kovush (2002);
 Osmondagi bolalar-2 (2003);
 Oʻzimizning odam (serial) (2004);
 Dada (2004);
 Свой человек (2005);
 Vatan (2006);
 Osmon yaqin (2006);
 Suiqasd (2006);
 Восточный двор с кривой луной (2008);
 Qoʻrgʻoshin (film)|Qoʻrgʻoshin (2011);
 Qovun (film)|Qovun (2012);
 Bekatdagi odam (2014);
 Novda (film)|Novda (2015);
 Xazonrezgi (film)|Xazonrezgi (2016);
 Berlin - Oqqo'rg'on (film)|Berlin — Oqqoʻrgʻon (2018).
 Alvido ssenarist (2019)
 Kasallik tarixi (2021)
 Osmondagi bolalar 3: Yerdagi otalar (2023)

Mukofotlari 
Zulfiqor Musoqov 2006-yil 25-avgustda „Oʻzbekiston Respublikasi sanʼat arbobi“ faxriy unvoni bilan taqdirlangan.2023-yil 31-avgustda "Fidokorona xizmatlari uchun" orderi bilan taqdirlangan.

Havolalar

Havolalar 
 Hordiq-Plus gazetasidagi interv’yusi

Toshkent sanʼat instituti bitiruvchilari
Oʻzbekistonlik ssenariychilar
O‘zbekiston kinorejissyorlari
Vatan

Ushbu sahifa «Vatan» soʻzining maʼnosi haqidadir. Shu nomli film uchun Vatan (film) sahifasiga qarang.

Vatan:

1) kishilarning tugʻilib oʻsgan joyi, yurti, mamlakati; tarixan muayyan xalqqa tegishli hudud hamda uning tabiati, aholisi, oʻziga xos taraqqiyoti, tili, madaniyati, turmushi va urf-odatlari majmui. Vatanona kabi yagona, muqaddas. Vatan oldidagi qarzdorlik tuygʻusi, masʼuliyati har bir yetuk insonga xos xususiyatdir. Vatanni sevish vatanparvarlikda namoyon boʻladi;

Bu so'z hamma xalqlar uchun juda aziz.Kurrai zaminimiz unda yashayotgan 7,5 milliardga yaqin aholi uchun Vatandir.Har bir xalq uchun Esa taqdiran va tarixan ato etilgan hamda chegaralangan hudud ona-Vatandir."Vatan" atamasi arabcha 
so'z bo'lib,ona yurt ma'nosini bildiradi.Alisher Navoiy Vatan tushunchasini ona yurt,tug'ilib o'sgan joy,maskan,manzil ma'nolarida ishlatgan.O'zbekiston (biz tug'ilib,o'sgan joy,avlod-ajdodlarimiz umr kechirgan yurt,millatimiz yashaydigan davlat

Vatangan boʻlgan muhabbat:

Vatanga boʻlgan muhabbat o'zgina va shaxsiy bir tuyulish va his-tuyg'ular qo'shilgan bir muhabbat turi hisoblanadi. Bu muhabbat turining asosiy xususiyati, insonning o'z vataniga, oilasiga, madaniyatiga va tarixiga eng ochiq va yaxshi hissiyatlar bilan bog'liq bo'lishidir. Bu muhabbat, insonni o'z vataniga, uning tuzilishiga va uning tafakkurining qadriyatlari bilan yaqinroq bo'lishiga olib keladi.

Vatanga boʻlgan muhabbat quyosh, qo'riq va o'g'iz qilmasdan o'z vatanini sevish, unga hurmat qilish, uning mustaqil voqealari, adabiyot va san'atining bahramandliklariga qat'iyat bilan munosib bo'lishni o'z ichiga oladi. Bu muhabbat, o'z vatanini yuqori qiymat bermoq va uning jamoasini qo'llab-quvvatlash uchun motivatsiya o'lib keladi.

Vatanga boʻlgan muhabbat, insonni o'z vatanida xizmat qilishga, uning rivojlanishini o'zgartirishga va o'z jamoasini uning ustiga hisobga olishga olib keladi. Bu muhabbat turi, o'z vataniga va uning jamiyati va madaniyatiga muhabbat, sodiqlik, ustuvorlik va shovqinlikni o'z ichiga oladi.
Osmondagi bolalar 2

Osmondagi bolalar 2 — 2003-yilda suratga olingan Zulfiqor Musoqovning filmi. „Osmondagi bolalar“ filmining mantiqiy davomi.

Syujeti 
Bizga qadrdon toʻrtovlon doʻstlar maktabni bitirib, katta hayotga qadam qoʻyish arafasida. Xurshid tibbiyot oliygohida oʻqiydi, Hamdam armiyadan qaytadi, Javohir koʻchada garovga kuch sinashib pul topadi, Baxtiyor esa otasining qoʻl ostida ishlamoqda. Ularning barchasi hamon Lolani sevishadi.

Rollarda 

Nargiz

Manbalar

Havolalar 
 KinoKultura

Oʻzbekiston filmlari
2003-yil filmlari
Oʻzbek tilidagi filmlar
Aleksey Nikolayev

Aleksey Vladimirovich Nikolayev (1979-yilning 5-sentyabrida tugʻilgan) Oʻzbekiston milliy futbol terma jamoasi hamda Bunyodkor klubining sobiq futbolchisidir.

Futbolchilik faoliyati 
Futbolchilik faoliyatini 2000-yilda „Qizilqum Zarafshon“ klubida boshlagan. 2003—2005 yillarda „Paxtakor“ safida toʻp surgan va uch karra Oʻzbekiston Oliy ligasi chempioni boʻlgan. 2006-yilda u Yaroslavlning „Shinnik“ jamoasida ikkita oʻyin oʻtkazdi. 2006-yildan 2007-yilgacha „Aktobe“ da oʻynagan va 2007-yilda Qozogʻiston Premyer-ligasida gʻolib chiqqan. 2008-yilda Oʻzbekiston Superligasining vakili „Quruvchi“ klubida bir mavsum oʻynagan. 2009-yilda Xitoyning „Shenchjen Shangqingyin“ jamoasida o‘ynagan, 2010-yilda esa Samarqandning „Dinamo“ klubiga o‘tgan.

Milliy terma jamoa 
Nikolayev Oʻzbekiston milliy terma jamoasidagi debyutini 2002-yilning 14-mayida Slovakiyaga qarshi oʻrtoqlik uchrashuvida (4:1) oʻtkazgan. Aleksey 2004-yilgi Osiyo kubogi uchun tarkibga kiritilgan. Musoboqada 3 ta o‘yinda maydonga tushdi: Iroq bilan (1:0 va qizil kartochka), Turkmaniston bilan (1:0) va chorak finalda Bahrayn bilan (2:2, k.3:4) oʻyinlarda ishtirok etgan. Oʻz navbatida, 2007-yilgi Osiyo Kubogi uchun tarkibda boʻlgan, ammo musoboqada birorta ham oʻyin oʻtkazmagan.

Yutuqlar 

 Paxtakor

 Oʻzbekiston Superligasi (3): 2003, 2004, 2005
 Oʻzbekiston Kubogi (3): 2003, 2004, 2005
 AFC Osiyo Chempionlar ligasi yarim finali: 2002/03, 2004

 Aktobe

 Qozogʻiston Premyer-ligasi (1): 2007
 Qozogʻiston Premyer-ligasi 2-o‘rinchisi (1): 2006

 Bunyodkor

 Oʻzbekiston Superligasi (1): 2008
 Oʻzbekiston Kubogi (1): 2008

Manbalar

Havolalar 
 Bunyodkor PFK saytidagi profillar 

Oʻzbekistonlik rus millatiga mansub kishilar
Oʻzbekistonlik erkak futbolchilari
Erkak futbol himoyachilari
Oʻzbekiston milliy terma jamoasi erkak futbolchilari
Oʻzbekistonlik muhojir erkak futbolchilari
Qizilqum klubi futbolchilari
Paxtakor jamoasi futbolchilari
Bunyodkor klubi futbolchilari
Dinamo Samarqand futbolchilari
Buxoro klubi futbolchilari
NBU-Osiyo klubi futbolchilari
Shenzhen F.C. futbolchilari
Metallurg Bekobod klubi futbolchilari
Qoʻqon 1912 klubi futbolchilari
Aktobe futbolchilari
Oʻzbekiston Superligasi futbolchilari
Rossiya Premyer-ligasi futbolchilari
Qozogʻiston Premyer-ligasi futbolchilari
Xitoy Superligasi futbolchilari
Xitoydagi chet ellik erkak futbolchilari
Rossiyadagi chet ellik erkak futbolchilar
Qozogʻistondagi chet ellik erkak futbolchilari
Osiyo oʻyinlari 2002 futbolchilari
Osiyo Kubogi 2004 futbolchilari
Osiyo Kubogi 2007 futbolchilari
Alifbo boʻyicha sportchilar
Google Xaritalar

Google Maps (tarjimasi: Google xaritalari) – Google kompaniyasi tomonidan maps.google.com manzilida taqdim etilgan va bepul kartografik xizmat va texnologiyalari asosida qurilgan dasturiy qoʻllanmalar toʻplami. 

Google Maps xizmati butun dunyo (Oy va Mars sayyoralari ham) xaritasi va sunʼiy yoʻldosh suratlarini oʻz ichiga oladi.

Shuningdek, xizmat Amerika Qoʻshma Shtatlari, Kanada, Yaponiya va boshqa yirik mamlakat shaharlarining biznes-maʼlumotlarini va avtomobil yoʻllari xaritasini ham taqdim etadi.

Yana qarang 

 OpenStreetMap
 Yandeks xaritalari

Xaritalar
Lex.uz

LexUz — internetdagi Oʻzbekiston qonun hujjatlari maʼlumotlari milliy bazasi. Saytda Oʻzbekiston Respublikasida qabul qilingan barcha huquqiy-normativ hujjatlarning elektron versiyasi joylashtirilgan.

Manbalar 

Saytlar
Oʻzbekiston internet ommaviy axborot vositalari
Oʻtgan kunlar (film)

Oʻtgan kunlar — 1969-yilda oʻzbek yozuvchisi Abdulla Qodiriyning shu nomli romani asosida rejissor Yoʻldosh Aʼzamov tomonidan tasvirga olingan film. Filmda bosh rollarni Oʻlmas Alixoʻjayev va Gulchehra Jamilova ijro etishgan. Ushbu film Oʻzbekistonning qora kunlari boʻlgan „xon zamonlari“ haqida hikoya qiladi.

Syujeti

Rollarda 
 Otabek — Oʻlmas Alijonov
 Kumush — Gulchehra Jamilova
 Zaynab — Gulchehra Saʼdullaeva
 Yusufbek hoji — Abbos Bakirov
 Oʻzbek oyim — Maryam Yoqubova
 Mirzakarim qutidor — Razzoq Xamroyev
 Oftob oyim -
 Hasanali -
 Usta Olim -
 Homid - Hamza Umarov
 Sodiq -
 Qoʻrboshi -
 Xudoyorxon -
 Musulmonqul -
 Azizbek - Yoqub Ahmedov
 Jannat -

Tanqid

Manbalar

Havolalar 

Oʻzbekiston filmlari
1969-yil filmlari
Oʻzbek tilidagi filmlar
Sporting (futbol klubi)

Sporting Clube de Portugal (talaffuzi: ; qisqa nomi — Sporting) Portugaliya poytaxti Lissabondagi sport klubidir. Ayniqsa futbol bilan shugʻullanuvchi qismi bilan mashhur. Aʼzolari soni 100 mingdan ortiq bu sport klubi Portugaliyaning eng yirik klublaridandir.

Manbalar

Havolalar  

  
 Sporting CP at LPFP 
 Sporting CP at UEFA

Portugaliya futbol klublari
1906-yilda tashkil etilgan futbol klublari
UEFA Kubok Egalari Kubogini qoʻlga kiritgan klublar
Alifbo boʻyicha futbol klublari
Google Chrome

Google Chrome – Google tomonidan ishlab chiqarilgan ochiq manbalik veb brauzer. 2008-yil 2-sentabrda keng ommaga beta relizi taqdim etildi.

Havolalar 
 Google Chrome

Manbalar 

Informatika
Microsoft
Internet domeni

Domen (lotincha dominium – mulk) – 1) Gʻarbiy Yevropada oʻrta asrlarda pomestye (votchina)ning bir qismi, yer egasi (feodal) unda oʻz xoʻjaligini yurgizgan; 2) qirolga tegishli vorisiy yerlar yigʻindisi (qirol D.i).

Domenning vazifasi bor-yoʻgʻi saytingiz nomini internetda esda qolarli boʻlishini taʼminlash uchun kerak. Agar siz bepul hosterlardan birining xizmatidan foydalanadigan boʻlsangiz, sizga domen sotib olishning keragi boʻlmasligi mumkin. Chunki sizga ular sayt nomini ham birga berishadi. 
Masalan: ***.nm.ru yoki ***.awardspace.com. Bunda *** – siz beradigan nom. Sayt nomining bunday koʻrinishi sizga qanday taassurot beradi? Albatta, uchinchi darajali domendagi saytlar nomi u qadar taʼsirli va esda qolarli boʻlmaydi. Solishtirib koʻring: www.comsoft.uz va www.comsoft.narod.ru.
Agar siz saytni internetga joylashtirsangiz-da, lekin unga domen sotib olmasangiz, sizning saytingiz nomi quyidagicha koʻrinishga ega boʻladi:
http://80.80.210.217/
Bu IP-manzil sizning saytingiz joylashgan server kompyuterning IP-manzili. Odatda bunday koʻrinishda saytni ochishga yoʻl qoʻyilmaydi. Ochiq koʻrinib turgan IP-manzil xakerlar uchun oʻljaning oʻzginasi boʻlishi mumkin.
Domenlar narxi ham turlicha: Oʻzbekistonda .com, .net, .org, .net domenlarida saytni roʻyhatdan oʻtkazish bir yilga oʻrtacha 20 ming soʻm boʻlsa, Gʻarbliklar ushbu domenlar uchun yiliga oʻrtacha 10-13 ming soʻm (8-10$) soʻrashadi (Ammo arzoniga yopishmasdan, bir narsani ham hisobga oling: 
Dunyodagi eng birinchi domen bu – symbolics.com boʻlib bu domen Symbolics registoriga tegishli.

Dunyodagi birinchi domenlar roʻyxati.

Manbalar 

Internet
Yekaterina Xilko

Yekaterina Vikorovna Xilko (1982-yil 25-mart tugʻilgan) – Oʻzbekistonlik gimnastchi, Oʻzbekiston Respublikasida xizmat koʻrsatgan sportchi, xalqaro toifadagi sport ustasi. Pekinda boʻlib oʻtgan 2008-yilgi Yozgi Olimpiada oʻyinlari bronza medali sohibasi.

Biografiyasi 
1982-yilda Toshkent shahrida tugʻilgan. 2000-yilda u Sidneydagi Olimpiya oʻyinlarida qatnashdi, ammo atigi 4-oʻrinni egalladi. 2004-yilda u Afinada boʻlib oʻtgan Olimpiada oʻyinlarida qatnashdi, ammo yana muvaffaqiyatsiz. 2006-yili Osiyo oʻyinlarida bronza medalini qoʻlga kiritdi. 2008-yilda Pekin Olimpiadasida bronza medalini qoʻlga kiritdi. 2009-yilda u jahon chempionatida bronza medalini qoʻlga kiritdi. 2010-yilda u yana Osiyo oʻyinlarida bronza medalini qoʻlga kiritdi. 2012-yilda u Londonda boʻlib oʻtgan Olimpiada oʻyinlarida qatnashdi, ammo hech qanday sovrinni qoʻlga kirita olmadi.

Yutuqlar va mukofotlar 

 Oʻzbekiston Respublikasida xizmat koʻrsatgan sportchi (2001)
 Oʻzbekiston iftixori (2008)

Manbalar

Havolalar 
 UzReport:Pekin 2008: Yekaterina Xilko bronza medal sohibi!
 Gov.uz-Olimpiya oʻyinlarida muvaffaqiyatli…

25-martda tugʻilganlar
1982-yilda tugʻilganlar
Toshkentda tugʻilganlar
Yashayotgan insonlar
Oʻzbekiston olimpiya gimnastikachilari
„Oʻzbekiston iftixori“ unvoni bilan taqdirlanganlar
Oʻzbekiston Respublikasida xizmat koʻrsatgan sportchilar
2008-yilgi yozgi Olimpiada oʻyinlarining bronza medallari sovrindorlari
2000-yilgi yozgi Olimpiada oʻyinlaridagi gimnastikachilar
2004-yilgi yozgi Olimpiada oʻyinlaridagi gimnastikachilar
2008-yilgi yozgi Olimpiada oʻyinlaridagi gimnastikachilar
2012-yilgi yozgi Olimpiada oʻyinlaridagi gimnastikachilar
Oʻzbekistonlik ayol batutchilar
Oʻzbekistonning Olimpiada oʻyinlarida bronza medali olgan sportchilari
Gimnastika boʻyicha Olimpiada oʻyinlari sovrindorlari
Oʻzbekiston uchun Osiyo oʻyinlari bronza medali sohiblari
21-asrda Oʻzbekiston ayol sportchilari
Oʻzbekistonning Olimpiada oʻyinlarida bronza medali olgan sportchilari
SSSRda tugʻilganlar
Oʻzbekiston kishilari
Oʻzbekiston gimnastikachilari
Alifbo boʻyicha sportchilar
Anton Fokin

Anton Viktorovich Fokin (1982-yil, 13-noyabr) - Oʻzbekistonlik gimnast. Gimnastika boʻyicha 2007-yilgi Jahon Chempionati bronza medali sohibi. Shuningdek, Pekinda boʻlib oʻtgan 2008-yilgi Yozgi Olimpiada oʻyinlarida ham muvaffaqiyatli ishtirok qilib bronza medali sohibi boʻldi.

Oʻzbekistonlik erkak sport gimnastikachilar
Oʻzbekiston gimnastikachilari
Oʻzbekiston olimpiya gimnastikachilari
SSSRda tugʻilganlar
Oʻzbekiston kishilari
Alifbo boʻyicha sportchilar
Boris Yeltsin

Boris Nikolayevich Yeltsin (; 1-fevral, 1931 — 23-aprel, 2007) Rossiya Federatsiyasining birinchi prezidenti boʻlgan (1991—1999-yillar mobaynida).

Dehqon oilasida tugʻilgan. Ural (Sverdlovsk) politexnika institutini tugatgan (1955). 1955-yildan qurilish tashkilotlarida ishlagan. 1963-yildan Sverdlovsk uysozlik kombinatida bosh muhandis, direktor. 1968-yildan KPSS Sverdlovsk viloyat qoʻmitasi qurilish boʻlimi mudiri, kotibi. 1976-yildan Sverdlovsk viloyat qoʻmitasining birinchi kotibi, 1985-yildan KPSS MK kotibi, KPSS Moskva shahar qoʻmitasi birinchi kotibi. 1986-yildan KPSS MK Siyosiy byurosi aʼzoligiga nomzod. MKning 1987-yil oktyabr Plenumidagi tanqidiy chiqishidan soʻng Moskva shahar qoʻmitasi birinchi kotibligidan olib tashlandi, soʻng KPSS MK Siyosiy byurosidan chiqarildi; SSSR Davlat qurilish qoʻmitasi raisining birinchi oʻrinbosari — SSSR vaziri etib tayinlandi. 1989-yili demokratik kuchlar koʻmagida SSSR xalq deputati etib saylandi. 1990-yil KPSS safidan chiqdi. 1990—91 ylarda RSFSR Oliy Kengashi raisi. 1991-yil iyundan 2000-yilgacha Rossiya Federatsiyasi prezidenti. 1991-yil avgustda Favqulodda holat boʻyicha davlat qoʻmitasi faoliyatiga qarshilik koʻrsatishga boshchilik qildi. 1991-yil dekabrda Ukraina va Belarus rahbarlari bilan birgalikda SSSRning tugatilganligi va MDHning tuzilganligi toʻgʻrisidagi Belaya Veja pushchasi bitimini imzoladi. 1999-yil 31-dekabrida Rossiya Federatsiyasi prezidenti lavozimidan muddatidan ilgari isteʼfoga chiqdi. „Mavjud masala yuzasidan dil izhori“ (1990), „Prezident xotiralari“ (1994) kitoblari muallifi.

Yeltsin hukumat tepasiga SSSR boʻlinganda keldi. 1991-yil 12-iyunida u 57% ovoz bilan RSFSR prezidenti qilib saylandi. Biroq bundan keyin boʻlgan iqtisodiy va siyosiy boʻhronlar tufayli Yeltsin avvalboshdagi shuhratini yoʻqotdi. Yeltsin davri korrupsiya, iqtisodiy inqiroz va jiddiy siyosiy hamda ijtimoiy muammolar davri boʻldi. Muhlati oxiriga kelib Yeltsinning reytingi 2% atrofida edi.

Yeltsin mamlakat iqtisodiyotini erkin bozor shakliga keltirish uchun narxlar liberalizatsiyasi va xususiylashtirish dasturlarini boshlab yubordi. Korrupsiya va boshqa faktorlar tufayli milliy boylikning katta qismi kichik doiradagi odamlar qoʻliga tushib qoldi.

2000-yil boʻsagʻasida Yeltsin isteʼfoga chiqayotganini eʼlon qilib, prezidentlikni Vladimir Putinga topshirdi.

Boris Yeltsin 2007-yilning 23-aprelida yurak yetishmovchiligidan vafot etdi.

Manbalar

Havolalar 
 Boris Yeltsin memuarlari 

2007-yilda vafot etganlar
Rossiya prezidentlari
Kung Fu Panda

Kung Fu Panda 2008-yilda ekranlarga chiqarilgan kompyuter-animatsion filmdir. DreamWorks Animation studiyasi mahsuloti. Paramount Pictures kompaniyasi tomonidan tarqatilgan. Kung Fu Panda franshizasining birinchi filmi. Filmga John Stevenson va Mark Osborne rejissyorlik qilishgan. Filmda bosh qahramonlarga Jack Black, Dustin Hoffman, Angelina Jolie, Ian McShane, Seth Rogen, Lucy Liu, David Cross, Randall Duk Kim, James Hong, Dan Fogler, Michael Clarke Duncan va Jackie Chan ovoz bergan. 

Filmning sikvellari — Kung Fu Panda 2 va Kung Fu Panda 3 mos ravishda 2011-yilda va 2016-yilda chiqarildi.

Syujeti 
Po ismli semiz va qoʻpol panda otasiga uy lagʻmonini tayyorlash va sotishda yordam beradi, shu bilan birga buyuk kung fu jangchisi boʻlishni orzu qiladi. Oogway ismli toshbaqa, kung fu oʻrgatuvchisi „Ajdar jangchisi“ni tanlash vaqti yetib kelganini eʼlon qiladi, ushbu jangchi buyuk kuchga ega boʻladi va oʻsha vodiylar himoyachisiga aylanishi kerak. Oʻsha yerlarda yashovchi barcha hayvonlar va shu bilan birga Po ham jangchi tanlash marosimiga otlanishadi. Ajdar janchisi etib Shifu ismli kung fu ustozi — oʻquvchilari „Qoyilmaqom beshlik“ lardan biri olishiga hech kim shubxa qilmas edi. Vaziyat taqozosi bilan kung fu jangchisi boʻlmagan Po „Ajdar jangchisi“ etib tayinlanadi. Ushbu paytda esa Ajdar kuchiga egalik qilmoqchi boʻlgan Shufining sobiq shogirdlaridan biri Tai Lung ismli bars qamoqdan qochiq ketadi.

Ovoz berganlar 
 Jack Black — Po ismli katta panda
 Dustin Hoffman — Shifu ismli qizil panda
 Randall Duk Kim — Oogway ismli toshbaqa
 Ian McShane — Tai Lung ismli qor qoploni
 Qoyilmaqom beshlik:
 Angelina Jolie — yoʻlbars
 Seth Rogen — beshiktervatar 
 Lucy Liu — ilon  
 David Cross — turna
 Jackie Chan — maymun
 James Hong — janob Ping 
 Dan Fogler — Zeng ismli gʻoz
 Michael Clarke Duncan — kommander Vachir

Manbalar

Havolalar 

 
 
 

2008-yil filmlari
2008-yil animatsion filmlari
AQSh filmlari
AQSh animatsion filmlari
AQSh kompyuterli animatsion filmlari
AQSh komediya filmlari
Hayvonlar haqidagi animatsion filmlar
Ingliz tilidagi filmlar
DreamWorks Animation filmlari
Paramount Pictures filmlari
IMAX filmlar
AQSh jangari filmlari
Stokgolm

Stokgolm () – Shvetsiya poytaxti. Mamlakatning iqtisodiy va madaniy markazi. Melaren koʻlini Boltiq dengizining Saltshyon qoʻltigʻi bilan bogʻlovchi dare boʻyida va qirgʻoqqa yondosh orollarda joylashgan. Iqlimi moʻʼtadil okean iqlimi, qishi nisbatan yumshoq (yanvarning oʻrtacha temperaturasi – 3°gacha), yozi salqin (iyulning oʻrtacha temperaturasi 18°), seryomgʻir va kuchli shamollar boʻladi. Yillik yogʻin 600 mm chamasida. Atrofidagi kichikroq shaharlar bilan birlashib, Katta Stokgolm aglomeratsiyasini tashkil qiladi. Aholisi 751,2 ming kishi (2000). Kadimda (mil. av. 1-asrda) Stokgolm oʻrnida qishloq boʻlgan. Stokgolm haqidagi ilk maʼlumotlar 1252-yilga oid manbalarda uchraydi. 13-asr oʻrtalarida shahar huquqini olgan, 14-asrdan Shvetsiyaning bosh shahri. Oʻrta asrlarda Stokgolm hunarmandchilik markazi, muhim savdo porti boʻlgan. 1900-yillardan sanoati jadal rivojlandi, xususiy banklar tashkil qilindi. Shahar temir yoʻl orqali Gyoteborg, Malmyo va boshqa shaharlar bilan bogʻlandi. Stokgolmda xalqaro kongress, konferensiya va muzokaralar oʻtkaziladi. Katta Stokgolm mamlakatda ishlab chiqariladigan sanoat mahsulotining 10% ni beradi. Sanoatining asosiy tarmoklari – mashinasozlik va metallsozlik. Mashinasozlik, asosan, elektrotexnika va radioelektronika sohalariga ixtisoslashgan. Shuningdek, oziqovqat sanoati uchun uskunalar, kompressorlar, transport mashinalari ishlab chiqariladi. Poligrafiya sanoati rivojlangan. Yengil, oziqovqat, farmatsevtika va kimyo sanoati korxonalari bor. Stokgolmda yirik banklar, sanoat kompaniyalarining boshqaruv organlari joylashgan. Stokgolm porti kj ortibtushirish boʻyicha mamlakatda 4oʻrinda. Aeroporti xalqaro ahamiyatga ega. Metropoliten qurilgan (1973).

Shaharning tarixiy markazi – Eski shahar oʻrta asr koʻrinishini qisman saqlab qolgan. Shaharning savdomaʼmuriy va madaniy markazi – Normalmda riksdag binosi, bank va konsernlar boshqaruv organlari, universitet binosi, opera teatri, markaziy vokzal va boshqa joylashgan.

Meʼmoriy yodgorliklardan oʻrta asrlarda kuril gan Storchyurka va Riddarxolmechyurka romangotika cherkovlari, Drotningxolm va Qirol saroylari, ratusha va boshqa saqlangan.

Stokgolm – mamlakatning madaniy va ilmiy markazi. Shaharda universitet, oliy texnika maktabi, tibbiyot instituti, musiqa va boshqa sanʼat maktablari, Shvetsiya Fanlar akademiyasi, Qirollik adabiyot, tarix va osori atiqalar akademiyasi, Qishloq xoʻjaligi akademiyasi, rasadxona, milliy, zamonaviy sanʼat, etnografiya, tabiiytarix, dengiz, ochiq osmon ostidagi va boshqa muzeylar, kutubxonalar bor. Stokgolmda 25 dan ortiq teatr, sirk akademiyasi faoliyat koʻrsatadi. 1912-yilda Stokgolmda 5Olimpiada oʻyinlari boʻlib oʻtgan.

Stokgolm – Shvetsiyaning poytaxti va eng yirik shahri, madaniyat, media, iqtisodiy va siyosiy markazi.

Havolalar 
 Stokgolm shahrining rasmiy vebsayti (shvedcha)
 Stokgolm shahri boʻyicha qoʻllanma
Praga

Praga — Chexiyaning poytaxti. Mamlakatning siyosiy, iqtisodiy, ilmiy vamadaniy markazi. Vltava daryosining har ikki sohilida. Iqlimi moʻʼtadil, kontinental; yanvarning oʻrtacha temperaturasi 0°, iyulniki 19,2°. Yillik yogʻin 500 mm. Aholisi 1,2 mln. kishi (2000). Alohida maʼmuriy birlik qilib ajratilgan. Shahar tarixiy manbalarda 928 yildan tilga olingan. 10-asrdan Chexiya davlatining poytaxti. Praga Yevropadagi yiriksavdo shaharlaridan boʻlgan. Oʻttiz yillik urush (1618—48)dan keyin Praganing mavqei pasaygan. 19-asr oʻrtalaridan yirik sanoat shaxriga aylandi. 1918-yildan Chexoslovakiya Respublikasi poytaxti. 1939-yilda Pragani nemis fashistlari bosib olgan. 1945-yil 9-mayda ulardan ozod qilindi. 1993-yilgacha Chexoslovakiya poytaxti.

Praga — xalqaro ahamiyatga ega transport yoʻllari tuguni. Aeroporti xalqaro ahamiyatga ega. Praga mamlakatda ishlab chiqarilayotgan sanoat mahsulotining 1/10 qismini beradi. Mashinasozlikning turli sohalari: avtomobilsozlik,samoletsozlik, motorsozlik, stanoksozlik, elektrotexnika, radioelektronika sanoatlari rivojlangan. Kime, toʻqimachilik, tikuvchilik, poligrafiya, oziq-ovqat sanoati korxonalari ishlab turibdi. Metropoliten qurilgan. Fanlar akademiyasi, Musiqa sanʼati va Tasviriy sanʼat akademiyalari, universitetlar, shu jumladan, Karl universiteti (1348), milliy muzey, milliy galereya, shahar mu-zeyi, 25 dan ortiq teatr va boshqa bor.

Pragada 10—18-asrlarga oid meʼmoriy va tarixiy obidalar saqlangan. Vishegrad qalʼasi, gotika sobori (11 —16-asrlar), Qirol saroyi (12—18-asrlar), Belveder saroyi (16-asr) va kad. maydonlar bor. Yangi turar joy binolari, zamo-naviy mehmonxonalar va boshqa jamoat binolari qurilgan.

Praga (Chexcha: Praha) —  Chex Respublikasining poytaxti.

Havolalar 
 Praga shahrining rasmiy vebsayti (chexcha) 
 Praga koʻchalari

Manbalar 

Chexiya shaharlari
Bob Dylan

Bob Dylan (talaffuzi: Bob Dilan; asl ismi Robert Allen Zimmerman, 24-may, 1941, Duluth, Minnesota, AQSh) amerikalik qoʻshiqchi, shoir, yozuvchi va rassomdir. XX asrning ikkinchi yarmi madaniyatini shakllantirishda katta hissa qoʻshgan. "Blowin' in the Wind" va "The Times They Are a-Changin'" kabi ashulalari Amerika inson huquqlarini himoyalash harakatlari madhiyalariga aylangan. Qoʻshiqlari siyosiy, ijtimoiy va falsafiy mavzularga bagʻishlangan Dylan nufuzli Rolling Stone oynomasining "Oʻlmaslar" roʻyxatida The Beatlesdan soʻng ikkinchi boʻlib joy olgandir.

Manbalar

Havolalar 
Rasmiy sayti 

Shoirlar
Amerikalik erkak qoʻshiqchilar
Amerikalik erkak aktyorlar
Yashayotgan insonlar
Grammy mukofoti sovrindorlari
Amerikalik gitarachilar
Amerikalik erkak qoʻshiqnavislar
Amerikalik Nobel mukofoti laureatlari
John McCain

John Sidney McCain III (talaffuzi: Jon Sidni Makkeyn Uchinchi; 1936-yili 29-avgust - 2018-yili 25-avgust) AQSh Senatida Arizona shtatidan senatordir. 2008-yilgi AQSh saylovida Respublikachilar partiyasidan prezidentlikka nomzod boʻlgan. Vetnam urushi faxriysi – uning samolyoti A-4E Skyhawk urib tushirildi soviet raketasi S-75, shundan keyin u 5 yildan ortiq vaqt davomida qo'lga olingan.

Manbalar

Havolalar 
 John McCain veb-sayti

Amerikalik siyosatchilar
Miya oʻsimtasidan vafot etgan mashxurlar
Joe Biden

Joseph Robinette „Joe“ Biden, Jr. (; 1942-yil 20-noyabrda tugʻilgan) amerikalik siyosatchi, 20-yanvar 2021-yildan AQShning 46-hamda amaldagi AQSh prezidenti. Demokratlar partiyasi aʼzosi boʻlgan Biden bungacha 1973-yildan 2009-yilga qadar Delaver shtatidan senator hamda 2009-yildan 2017-yilga qadar 47-vitse-prezident vazifalarini bajargan.

Biden Pennsylvania shtatining Scranton shahrida tugʻilib oʻsgan. 1953-yili Biden oʻn yoshligida oilasi bilan Delaver shtatidagi New Castle Countyga koʻchib oʻtadi. U 1968-yilda Syracuse universitetini tamomlab, huquq boʻyicha bakalavr darajasini oldi va Delaware universitetiga oʻqishga kirdi. 1970-yilda u New Castle County Kengashiga senator etib saylandi va buning ortidan AQSh tarixida oltinchi eng yosh senator boʻldi. Keyinchalik, 1972-yilga kelib, Biden Delawaredan AQSh senatori etib saylandi, bu paytda u 29 yoshda boʻlgan.

2008-yilgi prezidentlik saylovlarida Biden Barack Obamaning yordamchisi (vitse-prezident) sifatida qatnashib, John McCain va uning yordamchisi Sarah Palin ustidan gʻalaba qozonishdi. Obama va Biden 2012-yilgi prezidentlik saylovlarida Mitt Romney va uning yordamchisi Paul Ryan ustidan gʻalaba qozonib, ikkinchi muddatga qayta saylanishdi.

Biden 2020-yilgi saylovlarda Demokratik partiyadan prezidentlikka nomzod boʻlib, AQSh prezident Donald Trump bilan raqobatlashdi va gʻalaba qozondi.

Dastlabki hayoti 
Joseph Robinette Biden Jr. 20-noyabr 1942-yili Pennsylvania shtatining Scranton shahridagi St. Mary shifoxonasida dunyoga keldi. Onasi — Catherine Eugenia „Jean“ Biden (qizlik familiyasi Finnegan), otasi — Joseph Robinette Biden Sr. Katolik oilada toʻngʻich farzand boʻlgan Bidenning bir singli — Valerie hamda ikki ukasi — Francis va James mavjuddir. Jean irland kelib chiqishga, Joseph Sr. Esa ingliz, fransuz va irland kelib chiqishga ega boʻlgan.

Saylov tarixi

Galereya

Yana qarang 

 Joe Bidenning 2024-yilgi AQSh prezidentlik poygasini tark etishi

Nashrlar 

Kitoblar
 
 
  
 
 
 
 
 
 
 
 
  Also paperback edition, Random House 2008, .
 

Book contributions
 
 Biden, Joseph R., Jr. (2009). „Foreword.“ In: Choosing Equality: Essays and Narratives on the Desegregation Experience. Edited by Robert L. Hayman, Jr. and Leland Ware. University Park: Pennsylvania State University Press, 2009. .

Broshyuralar
 Biden, Joseph R., Jr., and Les Aspin, William Louis Dickinson, Brent Scowcroft (1982). Arms Sales: A Useful Foreign Policy Tool? American Enterprise Institute. AEI Forum 56. Moderated by John Charles Daly.

Maqolalar
 Biden, Joseph R., Jr., and Miga Purev-Ochir (Spring 2015). „U.S.-Russian Relations in a Post-Cold War World: A Strategic Vision: Mapping a Future for U.S.-Russian Relations.“ Harvard International Review, vol. 36, no. 3, pp. 72–76. .

Manbalar

Havolalar 
 Prezident Joe Biden rasmiy sayti 
 Prezidentlik kampaniyasi sayti 
 Obama biografiyasi, Oq Uy (arxivlangan) 
 

Yashayotgan insonlar
AQSh vitse-prezidentlari
AQSh prezidentlari
Amerikalik siyosatchilar
Bielefeld

Bielefeld — Germaniyaning Shimoliy Reyn-Vestfaliya federal yeridagi shahar. Germaniyadagi shahar, Shim. ReynVestfaliya yerida. Aholisi 322,1 ming kishi (1992). Tevtoburg Oʻrmonlari togʻlari yoʻlagidagi transport yoʻllari tuguni. Toʻqimachilik markazi (16-asrdan). Mashinasozlik, oziq-ovqat, kimyofarmatsevtika sanoati, tikuvchilik korxonalari bor. Shahar tarixiy manbalarda ilk bor 1015-yilda qayd etilgan.

Adabiyotlar 
 OʻzME. Birinchi jild. Toshkent, 2000-yil

Alifbo boʻyicha aholi punktlari  Germaniya shaharlari
Zakovat

Zakovat intellektual teleoʻyin boʻlib, 2001-yildan beri davom etmoqda. Uning asoschisi va boshlovchisi — Abdurasul Abdullayev. Rus telekoʻrsatuvi Nima? Qayerda? Qachon? oʻyiniga asoslangan.

Xalqaro versiyalari

Manbalar

Havolalar 
 Rasmiy sayti

Televideniye
Televizion shoular
Koson

Koson — Oʻzbekiston Respublikasining Qashqadaryo viloyatidagi shahar (1972-yildan). Koson tumaninpng maʼmuriy markazi, viloyatning gʻarbiy qismida. Qarshi shahridan 30 km, yaqin temir yoʻl stansiyasi — Koson (4 km). Toshkent — Dushanba temir yoʻl va Qarshi — Buxoro avtomobil yoʻli yoqasida. Qashqadaryoning oʻng sohilida, 350 m balandlikda joylashgan. Yanvarning oʻrtacha temperaturasi 0°, iyulniki 28°. Aholisi 58,5 ming kishi (2003). K. ga Yakkabogʻ — Muborak suv quvuridan tarmoq oʻtkazilgan.

K. oʻrnidagi dastlabki qishloq milodning boshlarida vujudga kelgan, Yerqoʻrgʻonda hayot tanazzulga uchragach, aholi bu yerga koʻchgan. 4—5-asrlarda qalʼa bunyod etilib, atrofi mudofaa devori bilan oʻrab olingan; u moʻgʻullar istilosi davrigacha (13-asr boshi) mavjud boʻlgan. Moʻgʻullar istilosidan avval Kosonning mudofaa devori 3-marta taʼmirlangan boʻlib, kengligi 10 m ga yetgan. Arxeologik maʼlumotlarga koʻra, K.da ancha vaqtgacha hayot sungan va faqat 15—16-asr dangina qayta jonlangan. Karvon yoʻlida boʻlgani uchun savdo va hunarmandchilik rivojlangan. 4—6-asrlarga oid mis tangalarda "Kosonning ulugʻ shohi" deb yozilgan sugʻdiycha bitik aniqlangan (E. Rtveladze). Demak, u shoh qarorgohi boʻlgan. 16-asr 40-yillarida shayboniylarga qarshi Kosonda Bobo Mirak qoʻzgʻoloni sodir boʻlgan. 17-asrdan Ashtarxoniylar, 18-asr oʻrtalaridan Buxoro amirligi tarkibida. 1685-yil Samarqand hokimi Xoʻjamqulibiy oʻtarchi xitoy-qipchoqlar qabilasiga tayanib, Kosonni egallab, Nasaf viloyatini talon-toroj qilgan va bu bilan Anushaxonni Buxoro xonligiga bostirib kirishiga imkon yaratib bergan. Antik manbalarda uchraydigan Ksenippa viloyatining nomi Koson atamasining oʻzgargan shakli boʻlishi mumkin. Undagi "pa" qoʻshimchasini sugʻdiycha "ob", yaʼni suv deb hisoblansa, qadimda Qashqadaryodan chiqarilgan kanal Kosonob yaʼni Koson daryosi deb atalgan boʻladi.

Shaharda paxta tozalash, gʻisht zavodlari, gʻoʻzapoyadan karton qogʻozi ishlab chiqariladigan oʻzbek-xitoy qoʻshma korxonasi, yogʻ ekstraksiya zavodi, avtokorxona bor. Mahalliy sanoatga qarashli qandolatpazlik va kulolchilik sexlari faoliyat koʻrsatadi. 10 ga yaqin umumiy taʼlim maktabi, kutubxona, madaniyat uylari, klublar, dorixona, poliklinika, 2 kasalxona, tugʻruqxona mavjud. K. bilan Buxoro, Qarshi, Mugʻlon va tuman xoʻjaliklari orasida avtobuslar qatnaydi. Shaharda Ikkinchi jahon urushida halok boʻlgan jangchilar xotirasiga yodgorlik oʻrnatilgan.

Adabiyotlar 
Axmedov B. A., Istoriko-geograficheskaya literatura Sredney Azii XVI — XVIII vv. Pismennie pamyatniki, T., 1985; Kamaliddinov Sh. S, Istoricheskaya geografiya Yujnogo Sogda i Toharistana po araboyazichnim istochnikam IX— nachala XIII vv., T., 1996.

Manbalar 

Oʻzbekiston aholi punktlari
Oʻzbekiston shaharlari
Qashqadaryo viloyati
Koson tumani
Green Street Hooligans

Green Street Hooligans (ingl. Green Street koʻchasi bezorilari) 2005-yili ekranlarga chiqqan va Angliyadagi futbol bezoriligi haqida hikoya qiluvchi badiiy filmdir. Rejissor — Lexi Alexander, bosh rollarda — Elijah Wood hamda Charlie Hunnam. Film shuningdek Green Street, Hooligans, Football Hooligans kabi ismlar ostida ham maʼlumdir. Ssenariy muallifi sobiq bezori, endilikda esa yozuvchi Dougie Brimsondir.

Syujeti 
Muxbirlikka oʻqiyotgan Matt Buckner xonasidan kokain topilib, u Harvard Universitetidan haydaladi (aslida kokain uning xonadoshi Jeremy Van Holdenniki edi, biroq uning otasi yuqori mansabli amaldor boʻlib, obroʻini yoʻqotishdan qoʻrqqani uchun, ishni bosdi-bosdi qilib yuboradi). Matt Buyuk Britaniyaga, singlisi Shannon va pochchasi Steve Dunham bilan vaqtincha yashashga ketadi. U yerda u Stevening ukasi Pete — ashaddiy futbol bezorisi, West Ham United jamoasi muxlisi bilan tanishadi. Avvalboshda Petega yoqmagan Matt keyinchalik u va uning ogʻaynilari bilan yaqin doʻst tutinadi, futbol va bezorilar hayotiga oʻralashib, klublararo matchlardan soʻng boshqa klublar muxlislari bilan mushtlashib, ularni yaqindan oʻrganadi.

Film davomida koʻplab dramatik sahnalar boʻlib oʻtadi. Matt Amerikaga qaytadi va Jeremyga kokainbozligini tan oldiradi. U bilan suhbatni tasmaga yozib olgan Matt Harvardga qaytishini aytadi.

Rollarda

Havolalar 
 Rasmiy sayti
 IMDb sahifasi

2005-yil filmlari
Ingliz tilidagi filmlar
AQSh filmlari
Buyuk Britaniya filmlari
AQSh dramatik filmlari
Sport haqidagi AQSh filmlari
Bernoulli sonlari

Bernoulli sonlari Bn ratsional sonlar toʻplami boʻlib, matematikada koʻp uchraydi, masalan, trigonometrik, giperbolik va boshqa funksiyalarda hisoblash uchun koeffitsiyentlar sifatida, yoki Yevler-Maklaren formulasida, sonlar nazariyasida Riemann zeta funksiyasi bilan bogʻliq vaziyatlarda. Ushbu sonlarga bunday nom berishni Avraam de Muavr taklif qilgan.

Birinchi Bernoulli sonlari: , , , , , , , , , ,  va b.

 Qayerda

Yana qarang 

 Bernulli
George Washington

Jorj Vashington (22-fevral, 1732 - 14-dekabr, 1799) Amerika Qoʻshma Shtatlarining birinchi prezidenti, Amerika Mustaqilligi Urushida Qitʼa Armiyasi bosh qoʻmondoni boʻlgan. Amerikadagi mustaqillik uchun urush paytida (1775-83) kolonistlar armiyasining bosh qoʻmondoni (bu armiya ingliz mustamlakachiligiga barham berib, uning jangovar harakatlari AK.III mustaqilligining eʼlon kilinishiga olib keldi).  Amerika Qo'shma SHtatlari Konstitutsiyasini ishlab chiqish boʻyicha Konvent raisi (1787). V. Yevropa davlatlari oʻrtasidagi raqobatchilik munosabatlarida  Amerika Qo'shma SHtatlarining betarafligini saqlashga harakat qilgan. Nomzodini 3-marta prezidentlikka qoʻyishdan bosh tortgan.

Adabiyotlar 
 OʻzME. Birinchi jild. Toshkent, 2000-yil

Manbalar

Havolalar 

AQSh prezidentlari
Amerikalik siyosatchilar
Oy (vaqt birligi)

Oy — kalendarlarda foydalaniladigan vaqt oʻlchov birligi hisoblanib, u Oy tabiiy yoʻldoshining Yer sayyorasi atrofida aylanish davriga teng. Bir yil — Grigoriy taqvimida 12 oydan iborat.

Oy (vaqt) — Oyning Yer atrofida bir marta aylanishi davriga yaqin vaqt oraligʻi; oʻlchov birligi. Quyidagi turlari farq qilinadi: 1) sinodik O. — Oyning ketma-ket kelgan ikki bir xil fazasi orasidagi (O. kalendariga asos qilib olingan) vaqt, 29 kun 12 soat 44 min. 2,28 sek.; 2) siderik O. — Oyning yulduzlarga nisbatan ikki ketma-ket kelgan bir xil vaziyati ora-sida oʻtgan vaqt, 27 kun 7 soat 43 min. 11,51 sek.; 3) tropik O. — Oyning bir xil astronomik uzunlamalardan utishi orasida oʻtgan vaqt, 27 kun 7 soat 43 min. 4,68 sek.; 4) anomalistik O. — Oyning perigeydan ikki marta ketma-ket oʻtishi orasidagi vaqt, 27 kun 13 soat 18 min 33,16 sek; 5) ajdar O. — Oyning koʻtarilish tugunidan ikki marta ketma-ket oʻtishi orasidagi vaqt, 27 kun 5 soat 5 min. 35,81 sek. Grigoriy kalendarika bir yil 12 oyga boʻlinadi; bunda O.lar 28 (29), 30, 31 kundan iborat boʻladi. Quyosh kalendaridagi (qarang Kalendar) kalendar O. Oy fazalariga bogʻliq boʻlmaydi. Kalendar O. uzunligi ham 28—31 kunga teng boʻladi.

Grigoriy taqvimidagi oylar: 

 Yanvar — 31 kun
 Fevral — 28 yoki 29 kun, Kabisa yili boʻyicha
 Mart — 31 kun
 Aprel — 30 kun
 May — 31 kun
 Iyun — 30 kun
 Iyul — 31 kun
 Avgust — 31 kun
 Sentabr — 30 kun
 Oktabr — 31 kun
 Noyabr — 30 kun
 Dekabr — 31 kun

Yana qarang: 

 Vaqt o'lchov birliklari

Vaqt oʻlchov birliklari

Manbalar